Πάτρα 03-10-2014

Αρ. πρωτ: 24

**ΠΡΟΣ:**

Πρόεδρο ΔΣ ΟΛΠΑ ΑΕ, κ. Πλατυκώστα

**ΚΟΙΝ:**

1) Δ/ντη 52ου Δημ. Σχολείου, κ. Παπανικολάου

2) Μέλη μας

**ΘΕΜΑ: Ευχαριστήρια επιστολή και βελτίωση υποδομών του 52ου Δημοτικού Σχολείου**

Αξιότιμε κ. Πλατυκώστα,

με την παρούσα επιστολή και εκ μέρους όλων των γονέων σας ευχαριστούμε για την ευγενική πρωτοβουλία σας να αναλάβετε εξολοκλήρου τις εργασίες αντικατάστασης της "τσίγκινης γούρνας" που πίνανε νερό τα παιδιά μας με νέα χτιστή πλακοστρωμένη γούρνα και νέες βρύσες, καθώς και τις εργασίες φύτευσης δέντρων στον προαύλιο χώρο του σχολείου.

Στην πρόσφατη συνέλευση του συλλόγου μας ενημερώσαμε όλα τα μέλη μας για τις εργασίες που ήδη εκτελούνται και για την πρόθεση σας να βοηθήσετε επιπρόσθετα στη διαμόρφωση του προαύλιου χώρου, με τοποθέτηση παγκακιών, στεγάστρων, συνθετικού χλοοτάπητα, παρτεριών κλπ.

Προς την κατεύθυνση αυτή σας παραθέτουμε τα κυριότερα προβλήματα υποδομών που παρουσιάζει το σχολείο και χρήζουν βελτίωσης ή αντικατάστασης:

1) Διαμόρφωση του προαύλιου χώρου με απομάκρυνση των χαλικιών και των ογκολίθων, την τοποθέτηση όπου είναι δυνατόν συνθετικού χλοοτάπητα, την τοποθέτηση στεγάστρου στις εξωτερικές βρύσες και στο νηπιαγωγείο, την πλακόστρωση της λωρίδας μεταξύ εξωτερικής περίφραξης και του πλακόστρωτου στις βρύσες, την τοποθέτηση παγκακιών και τη δημιουργία παρτεριών για φύτευση και ενασχόληση των παιδιών.

2) Αντικατάσταση τμήματος της παλιάς εξωτερικής περίφραξης με νέα περίφραξη από μικρού ύψους τοιχίο και κάγκελα, για την ασφάλεια των μαθητών του σχολείου.

3) Ανακαίνιση των τουαλετών, με απομάκρυνση της σκουριάς, το χρωματισμό στις πόρτες και την αντικατάσταση των σκουριασμένων καζανακιών, για τη βελτίωση των συνθηκών υγιεινής.

4) Δημιουργία εργαστηρίου πληροφορικής με τη χορήγηση υλικών (γυψοσανίδων, κλπ) και προσωπικού για τη δημιουργία του εργαστηρίου.

5) Αναβάθμιση των υπολογιστών που διαθέτει το σχολείο και ο Σύλλογος για τη χρήση τους από τους μαθητές του σχολείου.

Ευχαριστούμε για τη μέχρι σήμερα συνεργασία και ευελπιστούμε για τη συνέχεια της σε συνεννόηση πάντα με το Δ/ντη του Σχολείου και το προεδρείο του Συλλόγου.

Ο Πρόεδρος Ο Αντιπρόεδρος

 Νικόλαος Δεπούντης Ιωάννης Τίτος

 6937272107 6978500954